《中元洞》
明代·张守让

凭高聊极目，洞口白云生。屏嶂千峰合，人烟百雉平。

披蓁寻鸟道，坐石听猿声。及此淮南卧，偏宜吏隐情。

作者简介：张守让，字斯礼，一字懋功。守谦弟。南海人。明穆宗隆庆四年（一五七〇）举人。任福建永安知县。寻升思仁副使，官终贵州贵宁道。以劳瘁死任上。清温汝能《粤东诗海》卷三四、清道光《广东通志》卷二八一有传。